**Eesti keel III klass**

**Õpitulemused III klassi lõpuks**

**Suuline keelekasutus**

õpilane

* vastab küsimustele, kasutades sobivaid täislauseid või lühi-vastuseid;
* oskab suhtlusolu-kordades küsida, paluda, selgitada, keelduda, vabandust paluda, tänada;
* annab küsimuste toel arusaadavalt edasi õppeteksti, lugemis-pala, pildiraamatu, filmi ja teatrietenduse sisu;
* avaldab arvamust kuuldu, vaadeldu ja loetu kohta, märkab erinevusi ja sarnasusi ning kirjeldab neid;
* leiab väljendamiseks lähedase ja vastand-tähendusega sõnu;
* mõtleb loole alguse ja lõpu;
* esitab peast luuletuse või lühiteksti.

**Lugemine**

õpilane

* loeb nii teksti mõistes;
* loeb õpitud teksti ette õigesti, selgelt ja sobiva intonatsiooniga;
* töötab tekstiga eakohaste juhiste alusel;
* vastab suulistele ja lühikestele kirjalikele küsimustele loetu kohta;
* eristab kirjalikus tekstis väidet, küsimust, palvet, käsku, keeldu;
* tunneb ära jutustuse, luuletuse, näidendi, muinasjutu, mõistatuse, vanasõna, kirja;
* on lugenud läbi vähemalt 10 eesti ja väliskirjaniku teost (kolme õppeaasta jooksul), kõneleb loetud raamatutest;
* teab nimetada mõnd lastekirjanikku;
* loeb häälega kui ka endamisi ladusalt.

**Kirjutamine**

õpilane

* kasutab kirjutades õigeid tähekujusid ja -seoseid, kirjutab loetava käekirjaga;
* kirjutab tahvlilt ja õpikust õigesti maha, paigutab teksti korrekt-selt paberile, vormistab vihiku/õpilaspäeviku nõuetekohaselt;
* eristab häälikut ja tähte, täis- ja kaas-häälikut, hääliku-ühendit, silpi, sõna, lauset;
* märgib kirjas õigesti häälikuid ja kaas-häälikuühendit, käänd- ja pöördsõnade õpitud lõppe ning tunnuseid;
* kirjutab õigesti ase-sõnu;
* kirjutab õige sulg-hääliku omandatud oma- ja võõrsõnade algusesse;
* kirjutab suure algus-tähega lause alguse, inimese- ja loomanimed ning õpitud kohanimed;
* piiritleb lause ja paneb sellele sobiva lõpu-märgi;
* kirjutab etteütlemise järgi sisult tuttavat teksti ning kontrollib kirjutatut näidise põhjal (30-40 sõna);
* koostab kutse, õnnitluse, teate ning kirjutab eakohase pikkusega ümberjutustusi ja teisi loovtöid küsimuste, tugisõnade, joonistuste, pildi, pildiseeria, märksõnaskeemi või kava abil;
* teab peast võõrtähte-dega tähestikku ja koostab lihtsaid loendeid tähestikjärjestuses.

**Hindamine**

Hindamisel lähtutakse vastavatest põhikooli riikliku õppekava üldosa sätetest. Hinnatakse õpilase teadmisi ja oskusi suuliste vastuste (esituste) ning kirjalike tööde alusel, arvestades teadmiste ja oskuste vastavust taotletavatele õpitulemustele. Õpitulemusi hinnatakse sõnaliste hinnangutega. Õpitulemuste kontrollimise vormid peavad olema mitmekesised ning vastavuses õpitulemustega. Õpilane peab teadma, mida ja millal, milliseid hindamisvahendeid kasutatakse ja millised on hindamise kriteeriumid.

I kooliastmes (1.-3. klassis) hinnatakse õpilase:

1) suulist keelekasutust, s.o kõnelemist ja kuulamist;

2) lugemist, s.o lugemistehnikat, teksti mõistmist ja vabalugemist;

3) kirjutamist, s.o kirjatehnikat, õigekirja ja kirjalikku tekstiloomet.

Kontrolltööde ja etteütluste ajad teatab õpetaja aegsasti.

Kokkuvõtvad hinnangud saab õpilane I ja II poolaasta lõpus.